laion/Wikipedia-Exotic huggingface dataset:
אברהם רוזנטל (פוליטיקאי)

אברהם אהרון רוזנטל (י"ז בתשרי ה'תש"ח, 1947 – א' בכסלו ה'תשע"ט, 9 בנובמבר 2018) היה ראש המועצה המקומית קריית יערים בין השנים 1996–2018. נולד בשכונת בתי ורשה בירושלים לחנה וחיים שמעון פנחס רוזנטל. למד בישיבת עץ חיים, ולאחר מכן בישיבת אמשינוב, בה למד אצל הרב שמואל אוירבך. לאחר חתונתו גר ברחובות, שם עבד כעוזרו של רב העיר שלמה קוק. לאחר מותו של הרב קוק עבד בחשבות בחברת עתירות מדע, המסונפת לכור תעשיות. עבד גם כחשב בתלמוד תורה המסורה, מכון ירושלים ומוסדות נוספים. עם הקמת קריית יערים, בחצי השני של שנות ה-70 של המאה ה-20 עבר להתגורר ביישוב, והיה מראשוני המתיישבים. בשנת תשנ"ה מונה כחבר בוועד היישוב, וניהל את מחלקת החינוך. לאחר פרישת ראש מועצת קריית יערים, דוד יפרח, הגיש רוזנטל מועמדות לראשות המועצה המקומית ועמד בראש רשימת "כן לקריה", בתמיכת רב היישוב, אריה שולמן. מולו הגיש מועמדות לראשות המועצה יצחק מטמון, שעמד בראש רשימת "הרשימה המאוחדת". בבוקר יום הבחירות, שנערך ב-20 באוגוסט 1996, הגיש מטמון את התפטרותו מהריצה לראשות המועצה, ומאוחר יותר גם שאר חברי רשימתו. מאחר שרוזנטל נותר מועמד יחיד ברשימה יחידה, הוכרז על ידי מנהל הבחירות כראש המועצה המקומית. בשנת 2013, לאחר שנים רבות שלא התקיימו בחירות ביישוב, התמודד מול רוזנטל לראשות המועצה דב בקשט, יחד עם רשימה חדשה בשם "איחוד הקהילות למען טלזסטון". רוזנטל זכה בכ־72% מהקולות, לעומת כ־28% של בקשט. רשימתו של בקשט זכתה בשלושה מושבים במועצה. בשנת 2018, לקראת הבחירות למועצת היישוב, פעל הרב המקומי, אריה שולמן, בתמיכת מפלגת דגל התורה, להבאת מועמד חיצוני שיתמודד מול רוזנטל. מפלגת דגל התורה, שתמכה עד אז ברוזנטל וברשימתו "כן לקריה", הציבה את יצחק רביץ כמועמדה לראשות המועצה. למרות כך, הודיע רוזנטל כי יתמודד לראשות המועצה עם רשימתו. בתום משא ומתן בין הצדדים סוכם כי רוזנטל יקבל את תמיכתה של מפלגת דגל התורה לראשות המועצה, ורביץ ימונה כסגנו; רוזנטל יתחייב לפרוש לאחר כשנה ורביץ ימונה במקומו. בעקבות ההסכם לא התקיימו בחירות ורוזנטל הוכרז כראש המועצה, אך נפטר לפתע כעשרה ימים לאחר מועד הבחירות. רוזנטל ראה עצמו כחסיד סדיגורה, בעקבות פגישה שנערכה בשנות ה-70 עם האדמו"ר רבי אברהם יעקב פרידמן (השלישי). היה נשוי, ואב לשלוש. נפטר בביתו ב-9 בנובמבר 2018 מדום לב. לאחר פטירתו הונצח בקריאת מקווה טהרה וכיכר על שמו ביישוב. אבי רבינא, ‏הראיון האחרון של אברהם רוזנטל ז"ל • צפו, באתר כיכר השבת, 9 בנובמבר 2018 מוסף עיר ועיר, קו עיתונות - מוסף חג סוכות תשע"ט, עמ' 14. על פי משרד הפנים, הכרזה על ראשי רשויות פסק דין, באתר תקדין ילקוט הפרסומים, תשרי תשנ״ז, עמ׳ 7 תוצאות הבחירות באתר משרד הפנים אבי רבינא, ‏סופית: יצחק רביץ עבר מביתר עילית לטלז סטון, באתר כיכר השבת, 17 בספטמבר 2018 אבי רבינא, ‏הכירו: חבר המועצה החרדי הצעיר ביותר, באתר כיכר השבת, 2 באוקטובר 2018 אבי רבינא, ‏הלם בטלז סטון: ראש המועצה אברהם רוזנטל הלך לעולמו, באתר כיכר השבת, 9 בנובמבר 2018 ציוץ של משה ויסברג ברשת החברתית אקס (טוויטר), 28 במאי 2019 זאב בלוי קריית יערים מנציחה את זכרו של ראש המועצה הבלתי נשכח בשער היישוב, 29 במאי 2019, באתר JDN
Happy Little Pill

Happy Little Pill (בעברית: גלולה קטנה ושמחה) הוא סינגל שהוקלט על ידי הזמר-יוצר האוסטרלי טרוי סיון. השיר יצא לאור ב-25 ביולי 2014, כסינגל הראשון מתוך המיני-אלבום השלישי שלו, TRXYE, על ידי חברת התקליטים EMI אוסטרליה. השיר הגיע למקום ה-92 במצעד הבילבורד הוט 100, והעשירי במצעד השירים האוסטרלי. השיר נכתב על ידי טרוי סיון, ברנדון רוג'רס וטאט טונג, והופק על ידי טונג, אלכס ג'יי אל הייוו וסלאמס. השיר יצא כסינגל הבכורה של סיון, והוא מעין שיר בסגנון האלקטרופופ. בנוסף לכך, יצא השיר כסינגל היחידי מתוך המיני-אלבום, TRXYE. מגזין טיים סקרו את השיר בחיוב ואף ערכו עליו ביקורת מקיפה. הווידאו קליפ המלא שיצא עבור השיר בוים על ידי ג'רמי קורן, והועלה לערוץ ה-Vevo של טרוי סיון ב-12 באוגוסט 2014. הקליפ מציג בתוכו ברובו קטעים שצולמו על גבי מסך כחול, וקטעים שצולמו בבית מסוים. נכון לספטמבר 2018, מונה הצפיות של הקליפ עומד על כ-41 מיליון צפיות. מידע על היצירה "Happy Little Pill" באתר מיוזיק בריינז מידע על הסינגל "Happy Little Pill" באתר מיוזיק בריינז מידע על היצירה "Happy Little Pill" באתר Discogs סרטון השיר "Happy Little Pill" באתר יוטיוב EMI Music Publicity Portal Music, www.emimusic.com.au (באנגלית) "Troye Sivan Chart History". Billboard. נבדק ב-2018-09-26. Steffen Hung, australian-charts.com - Troye Sivan - Happy Little Pill, australian-charts.com Happy Little Pill - Troye Sivan | Credits | AllMusic, AllMusic "Why Everyone's Swallowing Troye Sivan's 'Happy Little Pill'". MTV News (באנגלית). נבדק ב-2018-09-26. Happy Little Pill by Troye Sivan, נבדק ב-2018-09-26 Hear YouTube Superstar Troye Sivan's Single 'Happy Little Pill', Time (באנגלית) TroyeSivanVEVO (2014-08-12), Troye Sivan - Happy Little Pill (Official Video), נבדק ב-2018-09-26 http://www.aria.com.au/pages/aria-charts-accreditations-singles-2014.htm, www.aria.com.au (באנגלית) iTunesCharts.net: 'Happy Little Pill' by Troye Sivan (Australian Songs iTunes Chart), www.itunescharts.net (באנגלית)
דמיטרי בוגאייב

דמיטרי אלכסנדרוביץ' בוגאייב (ברוסית: Дми́трий Алекса́ндрович Бога́ев; נולד ב-24 בינואר 1994, אחטובינסק, רוסיה) הוא כדורגלן, המשחק כמגן בזבזדה סנקט פטרבורג. בוגאייב החל לשחק כדורגל בגיל עשר שנים. מאמנו הראשון היה ואלרי זאינולין. סקאוטים של "זניט" הבחינו בו והחל משנת 2011 שיחק באקדמיה של המועדון. בהרכב האקדמיה זכה בגביע העיר. תחילה שיחק בעמדת החלוץ, משנת 2014 — כקשר ימני. שיחק לראשונה באליפות הנוער בשנת 2012, במשחק המחזור השלישי נגד צסק"א מוסקבה, כשעלה כמחליף במקום אלכסיי פנפילוב. באוגוסט 2013 צורף לסגל קבוצת המילואים "זניט-2", ששיחקה בליגה השנייה. ב-2015, אנדרה וילאש-בואש לקח אותו להרכב הקבוצה הבוגרת וב-23 בספטמבר במשחק הגביע הרוסי עשה את הופעת הבכורה שלו במשחק נגד "וולגה" טבר, כשעלה כמחליף בדקה ה-78 במקום אלכסנדר ריאזנצב. ב-9 בדצמבר עלה מהספסל בדקה 82 במקום אניוקוב במשחק הששי של שלב הבתים בליגת האלופות נגד "גנט". ב-5 ביולי עזב את המועדון כאשר החוזה שלו פג. ב-24 באוגוסט 2016 הועבר עד סוף העונה הושאל ממועדון פלאנגה, מהליגה הליטאית השנייה  למועדון ליגת המשנה "טוסנו", שבו שיחק בעמדת הקשר. באותו היום ערך את הופעת הבכורה שלו במשחק 32 האחרונות של הגביע הרוסי נגד דולגופרודני (1:0). ב-15 ביוני הוא 2017 חזר לזניט-2, לאחר שחתם חוזה עם המועדון למשך שלוש שנים. "זניט" גביע רוסיה: 2016 מדיה וקבצים בנושא דמיטרי בוגאייב בוויקישיתוף דמיטרי בוגאייב, באתר Transfermarkt דמיטרי בוגאייב, באתר Soccerway דמיטרי בוגאייב, באתר FootballDatabase.eu פרופיל באתר FootballFacts.ru Дмитрий Богаев: «После слов Радимова про позор были в шоке, конечно» — Сборная России по футболу ДМИТРИЙ БОГАЕВ: «ПРЕКРАТИЛИ СРАВНИВАТЬ С АЗАРОМ, КОГДА Я СТАЛ ЗАЩИТНИКОМ» Дмитрий Богаев, Рамиль Шейдаев и Павел Киреенко покидают «Зенит» ДМИТРИЙ БОГАЕВ И ПАВЕЛ КИРЕЕНКО — НОВИЧКИ «ТОСНО»! Футбольный клуб «Тосно» — Игроки Дмитрий Богаев продолжит карьеру в «Зените» ערך זה הוא קצרמר בנושא רוסים. אתם מוזמנים לתרום לוויקיפדיה ולהרחיב אותו.
ורטבורג 1.3

ורטבורג 1.3 (בגרמנית: Wartburg 1.3) היא מכונית משפחתית קטנה מתוצרת יצרנית הרכב המזרח גרמנית Automobilwerk Eisenach (אנ') (שם מלא: "VEB Automobilwerk Eisenach AWE") אשר יוצרה בין אוקטובר 1988 לאפריל 1991. לאחר איחוד גרמניה המזרחית עם גרמניה המערבית בתאריך ה-3 באוקטובר 1990, ייצור הדגם נמשך. ב-1 במרץ 2018 השרות הבולאי של גרמניה הנפיק בול שעליו מתנוססת תמונת "ורטבורג 1.3" סדאן (מהסדרה "מכוניות קלסיות בגרמניה" ("Klassische deutsche Automobile"). תאוצה של דגם "ורטבורג 1.3" בין 0-100 קמ"ש היא 22.0 שניות (דגם סדאן) 4 דלתות - סדאן 5 דלתות - סטיישן (קרוי: "Tourist Estate") 2 דלתות - טנדר "Wartburg 1.3" "Wartburg 1.3 Tourist" "Wartburg 1.3 Tramp" "ורטבורג 1.3", סדאן, 4 דלתות "ורטבורג 1.3", סדאן, 4 דלתות, שנת 1989 "ורטבורג 1.3" - מבט לתא הנהג "ורטבורג 1.3" - סטיישן "ורטבורג 1.3" - סטיישן "ורטבורג 1.3" - סטיישן "ורטבורג 1.3" - טנדר "ורטבורג 1.3" - טנדר מבט למנוע רוחבי - "ורטבורג 1.3" ורטבורג 311 ורטבורג 353 דגמי "ורטבורג 1.3" - תמונות מדיה וקבצים בנושא ורטבורג 1.3 בוויקישיתוף ורטבורג 1.3, סרטון באתר יוטיוב ורטבורג 1.3, סרטון באתר יוטיוב ורטבורג 1.3, סרטון באתר יוטיוב "ורטבורג 1.3" carthrottle.com/post "ורטבורג 1.3" - בול shop.deutschepost.de/wartburg-1-3-briefmarke-zu-1-45-euro-10er-bogen Stünkel, Udo (2000), Bewegte Zeiten: Typenkunde DDR Fahrzeuge, Personen- und Lieferwagen [Moving times: model identifier for East German vehicles, passenger and delivery vehicles], Bremen, Germany: Verlag Peter Kurze, p. 40, ISBN 3-9806977-9-7 Wartburg - Alle Modelle 1953-1991, Peter Bölke - Jürgen Nagler, 2014, GeraMond Verlag GmbH
ריצ'רד סטיינמץ

ריצ'רד סטיינמץ (באנגלית: Richard Steinmetz, נולד ב-16 בפברואר 1959), הוא שחקן אמריקאי. סטיינמץ נולד בשיקגו, ב-1988 החל להופיע באופרת הסבון של ABC "אהבות". ב-1996 שיחק את התפקיד הראשי בסרט "שוטרת אינטימית". ב-2001 שיחק בסרט "האחד" ובסרט הנעורים "את מטורפת... אתה חתיך" העוסק בתלמיד תיכון לטיני המתאהב בנערה ממשפחה עשירה. ב-2003 שיחק בסרט ימ"מ יחידת פריצה, מ-2004 ועד 2006 שיחק את תפקיד מרטין פיצג'רלד בסדרה תשוקות, הוא גם שיחק בפרקים של סדרות טלוויזיה רבות ובהן חוק וסדר וגיבורים. ב-2005 שיחק בסרט "פנימה והחוצה" לצד קייט וולש. הוא הנחה מספר פעמים את תחרות מיס עולם וב-1996 הנחה את תחרות דוגמנית העל העולמית. ריצ'רד סטיינמץ, במסד הנתונים הקולנועיים IMDb (באנגלית) ריצ'רד סטיינמץ, באתר AllMovie (באנגלית) ריצ'רד סטיינמץ, במסד הנתונים הקולנועיים KinoPoisk (ברוסית)
ורטבורג 311

ורטבורג 311 (בגרמנית: Wartburg 311) היא מכונית משפחתית גדולה מתוצרת יצרנית הרכב המזרח גרמנית Automobilwerk Eisenach (אנ') (שם מלא: "VEB Automobilwerk Eisenach AW") אשר יוצרה בין השנים 1956–1965. יוצרו 288,535 יחידות. 4 דלתות - סדאן. 3 דלתות - סטיישן 5 דלתות - סטיישן. 2 דלתות - טנדר 2 דלתות - קופה 2 דלתות - רודסטר 2 דלתות - קבריולה 4 דלתות - קבריולה 4 דלתות - קבריולה (דגם "Kübel") - ניידת משטרה אשר הייתה בשרות משטרת מזרח גרמניה. "Standard Limousine" - סדאן 4 דלתות. "Luxus-Limousine" - סדאן מהודרת - 4 דלתות. "Cabriolet two-door" - קבריולה, 2 דלתות (יוצר ממרץ 1956). "Coupé 2-door" - קופה, 2 דלתות. "Kübelwagen (Police off-road)" - יוצרו 891 יחידות בין השנים 1959-1964. "Camping-Limousine" - סטיישן, 5 דלתות. "(Limousine (RHD" - סדאן 4 דלתות. "pickup two-door" - טנדר 2 דלתות (יוצר ממרץ 1956). "Schiebedach-Limousine" - סדאן 4 דלתות עם חלון גג. "Luxus-Limousine" - סדאן 4 דלתות מהודר עם חלון גג מחליק. "(Kombi (station wagon" - סטיישן 3 דלתות (יוצר ממרץ 1956). "Hardtop Coupé (HT)" - קופה 2 דלתות. "Sportwagen" - רודסטר 2 דלתות, 2 מושבים, קבריולה (יוצר מאביב 1957). "ורטבורג 311" - סדאן, 4 דלתות "ורטבורג 311" - סדאן, 4 דלתות "ורטבורג 312" - סדאן, 4 דלתות "ורטבורג 311" - סדאן, 4 דלתות "ורטבורג 311" - סדאן, 4 דלתות, דגם מהודר עם חלון גג "ורטבורג 311" - קופה "ורטבורג 311" - קופה "ורטבורג 311" - רודסטר "ורטבורג 311" - רודסטר "ורטבורג 311" - קבריולט דגם "313/1 Sportwagen" "ורטבורג 311" - קבריולט "ורטבורג 311" - קבריולט "ורטבורג 311" - רודסטר - מבט לתא הנהג "ורטבורג 311" - דגם "Kübel", קבריולט, 4 דלתות - ניידת משטרה "ורטבורג 311" - סטיישן, 5 דלתות "ורטבורג 311" - סטיישן, 5 דלתות "ורטבורג 311" - סטיישן, 3 דלתות "ורטבורג 311" - טנדר "ורטבורג 311" - טנדר "ורטבורג 311" - טנדר "ורטבורג 311" - טנדר ורטבורג 1.3 ורטבורג 353 דגמי "ורטבורג 311" - תמונות מדיה וקבצים בנושא ורטבורג 311 בוויקישיתוף ורטבורג 311, סרטון באתר יוטיוב ורטבורג 311, סרטון באתר יוטיוב "ורטבורג 311" die-besten.de/wartburg/homepage800x600 Personen-kraftwagen sozialistischer länder, Dünnebier. Kittler ISBN 3-344-00382-8 Vergaserprobleme beim Zweitaktmotor, 2) AWE 311 Wartburg. In: Kraftfahrzeugtechnik 4/1958, S. 128–133 דגמי "ורטבורג 311" informatik.uni-leipzig.de/~pantec/galleria "ורטבורג 311" - סטיישן, 5 דלתות, שנת 1957 lanemotormuseum.org/collection/cars/item/wartburg-1000-1957
רנן

רַנֵּן הוא מושב באזור הנגב הצפון-מערבי כשני קילומטרים מצפון לאופקים. שמו של המושב סמלי ומקורו בפסוק ”פָּרֹחַ תִּפְרַח וְתָגֵל אַף גִּילַת וְרַנֵּן”. במושב כ-600 נפש, רובם יהודים קראים. רנן הוא אחד משני היישובים הקראים בעולם, כשהשני הוא מצליח שבסמוך לרמלה. המושב נוסד בשנת 1950 בידי עולים מתימן. ב-1952 עזבו המתיישבים הראשונים את המושב ובמקומם באו יהודים קראים ממצרים. עד תחילת המאה ה-21 היו כל תושבי המושב קראים, אז עברו לגור בו גם משפחות שאינן קראיות, הוא עבר שיפוצים רבים ושינוי תשתיות ביוב, מים וחשמל והוא מוכן לקלוט משפחות נוספות. מצפון לרנן, על גדתו של נחל פטיש, נמצא תל ארכאולוגי קטן ובו שרידי יישוב מתקופת הברזל, מהתקופה הפרסית ומהתקופה ההלניסטית. תושבי המושב מתפרנסים מגידולים חקלאים כגון: פרחים ירקות ופירות. במושב יש בית כנסת לפי ההלכה הקראית, ספרייה, ובית עם בו נערכים אירועים. יש גם בנוסף מועדון נוער ששם מתקיימות הפעילות של תנועת הנוער האיחוד החקלאי. ילדי מושב רנן לומדים ביסודי ב"מרחבים" ובתיכון "תיכון מרחבים" השייך למועצה אזורית מרחבים. המושב מונה מספר גדול של פעילויות שהנוער במושב מבצע ויוזם. במושב קיימים שלושה גנים שאליהם ילדי הסביבה מגיעים ומרפאה. מדיה וקבצים בנושא רנן בוויקישיתוף רנן, במרכז המידע לנגב ולגליל של תנועת אור רנן, באתר מועצה אזורית מרחבים אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 ספר ישעיהו, פרק ל"ה, פסוק ב' רועי צ'יקי ארד, האם העדה הקראית עומדת להיעלם? ביקור בשני היישובים הקראים היחידים בעולם, באתר הארץ, 27 במאי 2020 ישוב קראים בנגב, באתר עיתונות יהודית היסטורית, חרות, ‏15 בינואר 1952⁩
מנספילד סמית-קמינג

קפטן סר מנספילד ג'ורג' סמית-קמינג (באנגלית: Captain Sir Mansfield George Smith-Cumming; ‏1 באפריל 1859 - 14 ביוני 1923) היה מנהלו הראשון של מה שיהיה לימים ה-SIS, שירות המודיעין הבריטי הידוע גם כ-MI6. ידוע בשל הצלחתו בכינון שירותי הביון האימפריאליים הבריטיים שבראשם עמד מ-1909 ועד מותו ב-1923. מדיה וקבצים בנושא מנספילד סמית-קמינג בוויקישיתוף כתבה על סמית-קמינג באתר האינדיפנדנט הבריטי ערך זה הוא קצרמר בנושא אישים ובנושא הממלכה המאוחדת. אתם מוזמנים לתרום לוויקיפדיה ולהרחיב אותו.
לב חינצ'וק

לב מיכאילוביץ' חינצ'וק (ברוסית: Лев Михайлович Хинчук; ‏28 בנובמבר 1868, פולטבה - 7 במרץ 1939, מוסקבה) היה מהפכן רוסי, מדינאי ודיפלומט סובייטי. בתקופת המהפכה היה מנשביק והתנגד למהפכת אוקטובר. ב-1920 חבר לבולשביקים והיה ממקורבי סטלין. בין השנים 1930–1934 שימש שגריר ברית המועצות בגרמניה. ב-1937 נעצר, ולפי דיווחים רשמיים הוצא להורג ב-7 במרץ 1939. לפי דיווחים אחרים הוא מת במחנה מעצר ב-1944. ב-1956 טוהר שמו של חינצ'וק. מדיה וקבצים בנושא לב חינצ'וק בוויקישיתוף ביוגרפיה של חינצ'וק (ברוסית) (תאריך הלידה מופיע שם לפי הלוח היוליאני שנהג אז ברוסיה) על חינצ'וק, הערת שוליים למאמר של טרוצקי באתר "מרקסיסטים" (בגרמנית) ערך זה הוא קצרמר בנושא אישים ובנושא רוסיה. אתם מוזמנים לתרום לוויקיפדיה ולהרחיב אותו.
ג'יימס דנלופ

ג'יימס דָנְלוֹפּ (31 באוקטובר 1793 – 22 בספטמבר 1848) היה אסטרונום סקוטי שעבד בעיקר בניו סאות' ויילס, אוסטרליה וערך תצפיות רבות בשמי הלילה של חצי הכדור הדרומי ממצפה כוכבים בפארמטה (כיום פרוור של סידני). בתצפיותיו הוא גילה ותיעד מאות ערפיליות וצבירי כוכבים וכן תיעד אלפי כוכבים, מהם כוכבים כפולים רבים. ג'יימס דנלופ נולד ב-1793 בעיירה דלרי שבמחוז צפון איירשייר שבמערב סקוטלנד. בגיל 14 הוא החל לעבוד במפעל לייצור חוטים ובמקביל למד בערבים. בגיל צעיר הוא החל להתעניין באסטרונומיה וסביב גיל 17 החל לבנות בעצמו טלסקופים. הוא נשא לאישה את ג'ין סרוויס בגיל 23 וסביב שנת 1820 הוא הכיר את תומאס בריזביין, מייג'ור גנרל בצבא הבריטי ואסטרונום. כאשר מונה בריזביין למושל מדינת ניו סאות' ויילס, הוא מינה את דנלופ לאחד מעוזריו המדעיים ולקח אותו עימו לאוסטרליה בשנת 1821. בריזביין הקים מצפה כוכבים בפארמטה ודנלופ החל לעבוד בו, תחילה תחת אסטרונום גרמני בשם קארל רומקר, ולאחר כשנתיים כאחראי על המצפה. עד שנת 1827 הוא ערך כ-40,000 תצפיות בשני הלילה של הדרום באמצעות טלסקופ שבנה בעצמו וגילה ותיעד ערפיליות, צבירים וכוכבים רבים. בשנה זו הוא שב לסקוטלנד כדי לעבוד במצפה הכוכבים הפרטי של בריזביין, שבעצמו חזר לסקוטלנד שנתיים קודם לכן, ובתקופה זו פרסם את תוצאות התצפיות שלו. בשנת 1831 הוא מונה למנהל מצפה הכוכבים בפארמטה ושב לאוסטרליה. הוא גילה שהמצפה וציודו לא נשמרו במצב טוב והקדיש מאמצים לשקם את המצפה ולהשיבו למצב עבודה תקין. הוא המשיך לבצע תצפיות אסטרונומיות וכן סייע לחוקר תומאס מיצ'ל בעבודתו למיפוי דרום-מזרח אוסטרליה, אך ככל הנראה בשל בעיות בריאות הוא לא עבד הרבה ולא פרסם את תוצאות תצפיותיו משנת 1932. בשנת 1947 הוא פרש מעבודתו ונפטר כשנה לאחר מכן. אשתו נפטרה 11 שנים אחריו ולזוג לא היו ילדים. דנלופ פרסם בשנת 1828 קטלוג שכלל 629 ערפיליות וצבירי כוכבים שגילה במהלך תצפיותיו בשמי הדרום. בין המפורסמות שבתגליותיו הן הגלקסיה קנטאור A‏ (NGC 5128 או Δ.482) ו-NGC 55 ‏(Δ.507) וכן הזיהוי של 47 בטוקאן כצביר כדורי. כמו כן הוא פרסם רשימה של 256 כוכבים כפולים שזיהה, ביניהם אקרוקס, מימוזה וגקרוקס. על השגים אלה הוא קיבל את מדליית הזהב של החברה המלכותית לאסטרונומיה וכן התקבל כחבר באגודה המלכותית של אדינבורו בעקבות המלצתו של תומאס בריזביין. תצפיות מאוחרות יותר, בעיקר של ג'ון הרשל בשנות ה-30 של המאה ה-19, לא הצליחו לזהות חלק גדול מהערפיליות ומהכוכבים הכפולים שברשימות של דנלופ, ועבודתו כיום נחשבת לחובבנית ולא מקצועית. נראה שרק כחצי מהערפיליות שציין אכן קיימות וחלק גדול מהכוכבים הכפולים שציין הם כוכבים שאינם קשורים זה לזה עם מרחק זוויתי גדול יחסית ביניהם. ייתכן שהסיבה לחוסר הדיוק בעבודתו של דנלופ נבע מהעדרה של השכלה מסודרת בתחום ומהמכשור שבו השתמש שהיה בחלקו מתוצרת עצמית ולא באיכות גבוהה. מדיה וקבצים בנושא ג'יימס דנלופ בוויקישיתוף Harley Wood: Dunlop, James, The Australian Dictionary of Biography James Dunlop: A catalogue of nebulæ and clusters of stars in the southern hemisphere, observed at Paramatta in New South Wales, by James Dunlop, Philosophical Transactions of the Royal Society of London, vol. 118 (1828) J. Dunlop: Approximate Places of Double Stars in the Southern Hemisphere, observed at Paramatta in New South Wales, Memoirs of the Royal Astronomical Society vol. 3, p. 257 (1828) The Royal Society of Edinburgh: Former Fellows of The Royal Society of Edinburgh 1783 – 2002, p. 279 Andrew James: The Double Stars of Dunlop and Rümker, Southern Astronomical Delights
ברבוס C V8

ברבוס C V8 (בגרמנית: Brabus C V8) היא מכונית סלון המוגדרת כמכונית קומפקטית ספורטיבית, מתוצרת יצרנית הרכב הגרמנית Brabus (אנ') (שם מלא: "BRABUS GmbH") אשר מבוססת על דגם מרצדס-בנץ C-קלאס של יצרנית הרכב הגרמנית מרצדס. "ברבוס C V8" יוצרה בין השנים 2000–2002. דגם ה-"ברבוס C V8" (היה קרוי: Brabus C V8 W203) הוצג לראשונה בתערוכת המכוניות הבינלאומית בפריז בשנת 2000. 4 דלתות - סלון. 2 דלתות - קופה (יוצרו 19 יחידות). הדגמים יוצרו בסדרה מאוד מוגבלת. 4 דלתות (דגם סדאן). 2 דלתות - דגם קופה 5 נוסעים מנוע הנעה אחורית צמיגים קדמיים: 235/35ZR-19 צמיגים אחוריים: 265/30ZR-19 תאוצה 0-100 קמ"ש היא 4.5 שניות מחיר היחידה: החל מ-99,900 אירו מרצדס-בנץ C-קלאס ברבוס רוקט "ברבוס C V8" - תמונות ברבוס C V8, סרטון באתר יוטיוב ברבוס C V8, סרטון באתר יוטיוב ברבוס C V8, סרטון באתר יוטיוב "ברבוס C V8" autoexpress.co.uk/car-reviews/15017/mercedes-cv8-brabus "ברבוס C V8" - מפרט טכני supercars.net/blog/2001-brabus-c-v8 "ברבוס C V8" בתערוכת המכוניות הבינלאומית בפריז - שנת 2000 fantasycars.com/brabus/c_v8_w203 "ברבוס C V8" קופה, 2 דלתות auto-motor-und-sport.de/test/brabus-mercedes-c-v8-sportcoupe-klein-stark-schwarz "ברבוס C V8" - מפרט טכני mbworld.org/forums/c32-amg-c55-amg-w203/60944-brabus-c-v8-s-version "ברבוס C V8" סלון fastestlaps.com/models/brabus-c-v8 "ברבוס C V8" carlist.my/recon-cars/hercules-black-pre-owned-2002-brabus-cv8-s-6-1-sedan
נבחרת צרפת בכדוריד נשים

נבחרת צרפת בכדוריד נשים היא הנבחרת לאומית של צרפת. הנבחרת השתתפה ב-15 אליפויות העולם בכדוריד וזכתה פעמיים. בנוסף לכך, היא זכתה במשחקים האולימפיים בתחרות כדוריד באולימפיאדת טוקיו. בהתאם לדירוג של האיגוד הכדוריד העולמי, נכון לדצמבר 2022 הפדרציה מדורגת במקום השישי. מדיה וקבצים בנושא נבחרת צרפת בכדוריד נשים בוויקישיתוף אתר האינטרנט הרשמי של נבחרת צרפת בכדוריד נשים (בצרפתית) נבחרת צרפת בכדוריד נשים, ברשת החברתית אקס (טוויטר) דף באתר של איגוד הכדוריד העולמי דף באתר איגוד הכדוריד האירופי https://www.ihf.info/member-federations/france/117 דירוג של האיגוד העולמי
התקדמות חברתית

התקדמות חברתית (באנגלית: Social progress) היא התאוריה שחברות יכולות להשתפר באופן ניכר לאורך זמן מבחינת המבנה החברתי, הפוליטי והכלכלי שלהן. הדבר עשוי לקרות כתוצאה מפעולה אנושית ישירה, לדוגמה כתוצאה מאקטיביזם, או כחלק טבעי מההתפתחות החברתית-תרבותית של החברה. המונח עלה לראשונה בתאוריות החברתיות של ראשית המאה ה-19, ובמיוחד בכתביהם של דרוויניסטים חברתיים כמו אוגוסט קונט והרברט ספנסר. מדדים שניתן להשתמש בהם למדידת ההתקדמות החברתית : מד קידמה אמין (באנגלית Genuine Progress Indicator, או בראשי תיבות: GPI) - מדד לצמיחה כלכלית שנועד למדוד באופן כולל יותר את האיתנות הכלכלית של אומה על ידי כך שהוא משקלל את ההיבטים הסביבתיים והחברתיים שאינם באים לידי ביטוי בתמ"ג. אושר לאומי גולמי (באנגלית: Gross national happiness, או בראשי תיבות: GNH) - מדד של רווחת אזרחי המדינה, המורכב בדרך כלל משילוב של פרמטרים כמו תוחלת חיים, יציבות חברתית, גישה לטיפול רפואי, ממשל תקין, שוויון כלכלי ואמון חברתי. מדד האושר העולמי (באנגלית: Happy Planet Index, או בראשי תיבות: HPI) - מדד לרווחתם של בני האדם והשפעותיהם על הסביבה. המדד פותח כקריאת תיגר על מדדים מוכרים אחרים להשוואת מדינות, כמו מדד התמ"ג, או מדד הפיתוח האנושי. הוא הוצג לראשונה ביולי 2006 בידי הקרן החדשה לכלכלה. מדד הפיתוח האנושי (באנגלית: Human Development Index, או בראשי תיבות: HDI) - כלי להשוואת רמת התפתחותן של מדינות שונות. הציון שניתן לכל מדינה הוא שקלול של העוני (או עושר), ההשכלה ותוחלת החיים באותה מדינה. המדד שהוא אמצעי תקני למדוד רווחה, פותח ב-1990 על ידי הכלכלן הפקיסטני, מחבוב אול-חאק, ומוצג בדו"ח השנתי של מינהל הפיתוח של האומות המאוחדות. התפתחות חברתית דקדנס אבולוציה חברתית ותרבותית מדיה וקבצים בנושא התקדמות חברתית בוויקישיתוף קדמה, דף שער בספרייה הלאומית
גנרל הכוחות ההרריים

גנרל הכוחות ההרריים (בגרמנית: General der Gebirgstruppe), הייתה דרגה בכוחות הקרקע הגרמניים (גרמנית: הר). סמלי הדרגה גנרל הכוחות ההרריים היא דרגה לשעבר של גנרל חיל בכוחות הוורמאכט, אשר נוצרה בשנת 1940, והייתה השלישית בחשיבותה, לאחר דרגות גנרל-אוברסט וגנרל-פלדמרשל. הדרגה היא שוות ערך לדרגת שלושה כוכבים כיום, וניתנה לגנרלים אשר פיקדו על כוחות הרריים בוורמאכט. הגנרלים של הכוחות ההרריים (גבירגסייגר) היו ניתנים לזיהוי על ידי שרוול האדלווייס שלהם, וכובע הברגמיצה (bergmütze) שהיה להם במקום כובע מצחיה של קצינים בחילות האחרים של הוורמאכט. באוקטובר 1942 ניתן להם פס זהב סביב הכובע, על מנת להבדיל אותם בקלות רבה יותר מכל הדרגות האחרות. קצינים בדרגה מקבילה בחיל הרגלים נקראו גנרל חיל הרגלים, בחיל הפרשים נקראו גנרל חיל הפרשים ואלו בחיל התותחנים היו גנרל חיל התותחנים. כמו כן היו קיימות הדרגות של גנרל חיל ההנדסה, גנרל חיל השריון, גנרל חיל הצנחנים, גנרל חיל הקשר. בלופטוואפה, המקבילה לדרגה הייתה גנרל חיל טייסי הקרב. הדרגה ציינה רק בכללית את הזרוע שבה שירת הגנרל, ולא התייחסה לתפקידו באופן ספציפי. אדוארד דיטל בטונדרה הרוסית (1941) פרנץ במה בלפלנד (1943) פרדיננד שרנר ביוון (1941) פרנץ במה (1885-1947) אדוארד דיטל (1889-1944) קרל אגלזר (1890-1944) ולנטין פוירשטיין (1885-1970) גאורג פון הנגל (1897-1952) פרדיננד יודל (1896-1956) רודולף קונרד (1891-1964) הרמן קרס (1895-1943) הנס קרייזינג (1890-1969) לודוויג קיבלר (1889-1947) הוברט לאנץ (1896-1982) יוליוס רינגל (1889-1967) פרדיננד שרנר (1892-1973) הנס שלמר (1893-1973) קרל פון לה סוויר (1898-1954) קורט פרזוק (1895-1963) אמיל פוגל (1894-1985) פרידריך-יובסט פולקמר פון קירכנזיטנבאך (1894-1989) אוגוסט וינטר (1897-1979)
נבחרת נורווגיה בכדוריד נשים

נבחרת נורווגיה בכדוריד נשים היא הנבחרת לאומית של נורווגיה. הנבחרת השתתפה ב-21 אליפויות העולם בכדוריד וזכתה 4 פעמים. בנוסף לכך, היא זכתה שלוש פעמים במשחקים האולימפיים. בהתאם לדירוג של האיגוד הכדוריד העולמי, נכון לדצמבר 2022 הפדרציה מדורגת במקום התשיעי. בתחילת שנת 2012 הנבחרת החזיקה ב-3 תוארים חשובים - אלופה אולימפית, אלופת העולם ואלופת אירופה. מדיה וקבצים בנושא נבחרת נורווגיה בכדוריד נשים בוויקישיתוף אתר האינטרנט הרשמי של נבחרת נורווגיה בכדוריד נשים (בנורווגית) דף באתר של איגוד הכדוריד העולמי דף באתר איגוד הכדוריד האירופי https://www.ihf.info/member-federations/norway/127 דירוג של האיגוד העולמי
רכס ארצות הברית

רכס ארצות הברית (באנגלית: United States Range) הוא אחד מרכסי ההרים הצפוניים ביותר בקורדילרה הארקטית, בטריטוריית נונאווט שבקנדה. רק רכס הרי צ'לנג'ר, הנמצא מצפון-מערב לו, צפוני ממנו. הרכס ממוקם בקצהו הצפון-מזרחי של האי אלסמיר, והוא תת-רכס של ההרים האיניואיטים. רכס האימפריה הבריטית ממוקם ממערב לרכס ארצות הברית. ההר הגבוה ברכס הוא הר יוג'ין, שגובהו 1,860 מטרים מעל פני הים.  שטחו של הרכס 14,022 קמ"ר. שמו של הרכס ניתן לו בשנת 1861 על ידי מגלה הארצות האמריקאי אייזק איזראל הייז, והוא נקרא על שם ספינתו של הייז. • USDA Forest Service, Eastern Region, Species Conservation Assessment For Juncus stygius var. americanus Buchenau (Moor rush, bog rush), P 12 • Lyle Dick, Muskox Land: Ellesmere Island in the Age of Contact, PP 12 - 14 מפה טופוגרפית של רכס ארצות הברית רכס ארצות הברית באתר peakbagger רכס ארצות הברית באתר summitsearch תרשים הנוף הנשקף מרכס ארצות הברית באתר peakvisor לפי מקור אחר גובהו של הרכס 1,880 מטרים מעל פני הים לפי מקור אחר שטחו של הרכס 5,412 קמ"ר מידע גאוגרפי על רכס ארצות הברית מקור שמו של הרכס
הר ארוהד (נונאווט)

הר ארוהד (באנגלית: Arrowhead Mountain; מילולית: הר החץ) הוא הר הממוקם על האי אלסמיר בטריטוריית נונאווט שבקנדה. ההר ממוקם ברכס האימפריה הבריטית, צפונית מזרחית להר אוקספורד. גובהו של ההר 1,860 מטרים מעל פני הים, והוא מתנשא לגובה של 476 מטרים מעל סביבתו. שמו של ההר ניתן לו בשל מראהו דמוי ראש חץ.  הר ארוהד באתר peakbagger תחזית מזג אוויר עדכנית ארוכת טווח עבור הר ארוהד (לפי גבהים) לפי מקור אחר גובהו של ההר כ-2,080 מטרים מעל פני הים מידע גאוגרפי